September 2019 Issue – JUIG!
Weermag Ontplooi In Bendegeteisterde Gebiede In Kaapstad
Inwoners van Kaapse woonbuurte wat deur bendegeweld geteister word, het onlangs op die sypaadjies gejuig en hande geklap toe gepantserde militêre voertuie in 'n lang konvooi verbygery het. Die minister van polisie, Bheki Cele, het die week tevore aangekondig dat die Suid-Afrikaanse Nasionale Weermag (SANWF) vir ongeveer drie maande by tien van die stad se woonbuurte ontplooi gaan word waar bendegeweld die hoogste is. Hy het bygevoeg dat die ontplooiing 'n 'buitengewone' maatreël is om openbare veiligheid te midde van toenemende bendegeweld te verseker.
Swak = Sterk
"In hierdie wêreld moet jy sterk wees! Daar is nie plek en tyd vir verloorders nie." Die suksesresep wat die wêreld voorhou, is net vir die "sterkes" bedoel. As jy nie die suksesleer in die lewe klim nie, word jy eenkant toe geskuif. Jy moet presteer. Jy moet die hoogste sport bereik. Die "wyses" van hierdie wêreld sê jy moet regmerkies langs die regte blokkies kan maak, anders is jy swak. Mense wat stil en nederig is; dié wat swyg, aan depressie ly, die agterosse, ens. word misken. Die wêreld sê jy moet sterk word en op jou eie krag staatmaak. Die wêreld kyk op na sterk persoonlikhede, na dié wat oor mense kan loop en ander op hul plek kan sit; wat hul mond kan oopmaak en hulle vuiste kan bal.
Errol Naidoo is een van die doeltreffendste Christene wat ek al ooit teëgekom het. Hy is vurig oor die roeping van die Here in sy lewe om Christene ingelig te hou oor die kwessies waarmee ons te kampe het en hy dra die waarheid van God se Woord oral in Suid-Afrika uit. Errol veg op die voorste linies vir ons geloof en bevind hom dikwels in die parlement te midde van leiers wat kritieke besluite moet neem wat ons almal raak. Errol is iemand wat jou inspireer omdat hy die Family Policy Institute in nederigheid lei en bestuur.